New York၊ Suffolk County မှာ အရေးပေါ် စောင့်ရှောက်မှု EMT လုပ်တာ ၇ နှစ်ရှိပါပြီ
ယဉ်မတော်တဆမှု ကနေ Sandy မုန်တိုင်းအထိ များပြားလှတဲ့
ဖြစ်ရပ်တွေမှာ ပထမဆုံးတုံ့ပြန်ရသူ ဖြစ်ဖူးပါတယ်
အများစုလိုပဲဆိုရင် သေခြင်းဟာခင်ဗျားရဲ့
အကြီးမားဆုံး ကြောက်စရာတစ်ခု ဖြစ်ကောင်းဖြစ်မှာပါ
တစ်ချို့က အဲဒါလာနေတာကို မြင်လိမ့်မယ်
တစ်ချို့ကျတော့ မမြင်ဘူးပေါ့
ဆေးဖက်ဆိုင်ရာဝေါဟာရ "သေမည့်ဆဲဆဲ" အခြေအနေနဲ့ ပတ်သက်ပြီး
မှတ်တမ်းပြုစုထားမှု မရှိသလောက်ပါ။
အရိပ်အခြည်လောက်ပါပဲ။
အခြားဟာတွေလိုပဲ ဒီအရိပ်လက္ခဏာကို တုံ့ပြန်ဖို့
ဆေးဖက်ဝန်ထမ်းဖြစ်တာမို့ ကျင့်သားရထားသူပါ
နှလုံးရောဂါရှိသူက ကျွန်တော့ကိုကြည့်ပြီး
"ကျွန်တော် ဒီနေ့ သေတော့မှာလား"လို့မေးတော့
လူနာရဲ့အခြေအနေကို ပြန်ချင့်တွက်ဖို့ ကျင့်သားရနေပြီ
ကျွန်တော့ အလုပ်သက်တမ်းတ စ်လျှောက်မှာ
မိနစ်ပိုင်းလောက်ပဲ အသက်ရှင်နိုင်မယ့် သူတွေအတွက်
ကျွန်တော်ဘာမှမတတ်နိူင်တော့တဲ့
လူနာတွေ အများအပြားကို တုံ့ပြန်ရခဲ့ဖူးတယ်။
အဲဒါက ဘေးကျပ်နံကျပ်ဖြစ်စရာ ကိ္စစတစ်ခုပါပဲ။
သေခါနီးလူနာကို သေရတော့မယ်လို့ ပြောရမလား၊
ဒါမှမဟုတ် သူတို့ကိုနှစ်သိမ့်ဖို့ ညာပြောရမလား
အလုပ် အစပိုင်းတုန်းကတော့ ဒီဘေးကျပ်နံကျပ်ကိစ္စမျိုးကို
လိမ်ပြောပြီးတော့
ရင်ဆိုင်မိခဲ့ပါတယိဗျာ။
သူတို့ကို အမှန်ပြောပြလိုက်ရင် သူတို့တွေ
ကြောက်ရွံ့ထိတ်လန့်ပြီး ဘဝရဲ့နောက်ဆုံး ကာလတွေကို
ဆုပ်ကိုင်ရင်း သေသွားမှာကို စိုးရွံ့မိခဲ့တယ်။
အဖြစ်အပျက်တစ်ခုကြောင့် အဲဒါ ပြောင်းလဲသွားခဲ့ပါတယ်။
လွန်ခဲ့တဲ့၅နှစ်က ဆိုင်ကယ်တိုက်မှုတစ်ခုကို တုံ့ပြန်ခဲ့ရတယ်။
စီးသူကအရမ်းဆိုးဝါးတဲ့ ဒဏ်ရာတွေကို ခံစားနေခဲ့ရတာပါ
သူ့ကိုတွက်ကြည့်လိုက်တော့ သူ့အတွက်
ဘာမှ လုပ်မပေးနိူင်တာ သဘောပေါက်လိုက်တယ်။
အခြားများစွာသော ဖြစ်စဉ်တွေလိုပါပဲ သူက ကျွန်တော့ မျက်လုံးဆီကိုကြည့်ပြီး
ဒီမေးခွန်းမေးတယ် "ကျွန်တော်သေတော့မှာလား" တဲ့
ဒီအခိုက်မှာ တစ်မျိုးတစ်ဖုံ လုပ်ကိုင်ဖို့ ကျွန်တော် ဆုံးဖြတ်လိုက်တယ်
သူ့ကို အမှန်အတိုင်း ပြောပြဖို့ပါ။
သူ့ကို အမှန်အတိုင်း ပြောပြဖို့ ဆုံးဖြတ်လိုက်ကာ သူဟာသေတော့မယ်
သူ့အတွက် ကျွှန်တော်ဘာမှ လုပ်မပေးနိူင်တော့ဘူးလို့ပါ
သူရဲ့တုံ့ပြန်မှုက ကျွန်တော့ကို ချောက်ခြားသွားစေခဲ့ပါတယ်
သူဟာ နောက်ကို လှဲချလိုက်ပြီး
သူ့မျက်နှာပြင်ကျတော့ လက်ခံတဲ့ပုံမျိုး ပေါက်နေတယ်
သူကြည့်ရတာ ကျွန်တော် ထင်မှတ်နေခဲ့တဲ့
ကြောက့်ရွံမှု ဒါမှမဟုတ် ခြောက်ြခားမှုတွေ သူမရင်ဆိုင်ခဲ့ရပါဘူး။
သူဟာ လှဲနေခဲ့တယ် သူ့မျက်လုံးတွေကို ကြည့်လိုက်တော့
အတွင်းစိတ်ငြိမ်းချမ်းမှုနဲ့ လက်ခံမှုကိုတွေ့လိုက်ရတယ်
ဒီနောက်မှာ သေခါနီးလူကို အလိမ်အညာတွေနဲ့
အဲဒီအချိန်ကစလို့ ဖြေသိမ့်ဖို့ဟာ ကျွန်တော့ အလုပ်မဟုတ်ဘူးလို့ ဆုံးဖြတ်လိုက်တယ်။
နောက်ဆုံးကာလထဲမှာ ရှိနေကြတဲ့လူနာတွေကို၊
အဲဒီနောက်ပိုင်းမှာ အလားတူအဖြစ်မျိုးတွေကို တုံ့ပြန်လာခဲ့ရရာ
သူတို့အတွက် ကျွန်တော် ဘာမှမတတ်နိူင်တဲ့ အချိန်မျိုးမှာ
ဖြစ်စဉ်အားလုံးနီးပါးတိုင်းထဲမှာ
သူတို့အားလုံးက အမှန်တရားကို တုံ့ပြန်မှုကတော့ အတူတူပါပဲ
အတွင်းစိတ်ငြီမ်းချမ်းခြင်းနဲ့ လက်ခံခြင်းပါ
တကယ်တော့ ဒီဖြစ်စဉ်တွေမှာ
ကျွန်တော် သတိထားမိတဲ့ ပုံစံ ၃ မျိုးရှိပါတယ်။
ပထမပုံစံက ကျွန်တော့ကို အမြဲထိတ်လန့်စေပါတယ်
ဘာသာရေးယုံကြည်မှု (ဝါ) ယဉ်ကျေးမူနောက်ခံ ဘယ်လိုပဲရှိရှိ
ခွင့်လွတ်ပေးချင်တဲ့ လိုအပ်ချက် တစ်ရပ်ရှိပါတယ်
ဒါကို ဒုစရိက်ပဲခေါ်ခေါ်
ဒါမှမဟုတ် နောင်တရမှု ဆိုဆို
သူတို့ရဲ့အပြစ်မျိုးကို နေရာတိုင်းမှာ တွေ့နိုင်တယ်။
တစ်ခါက နှလုံးရောဂါ အကြီးအကျယ်ဖြစ်နေတဲ့
သက်ကြီး လူကြီးလူကောင်းတစ်ယောက်ကို ပြုစုစောင့်ရှောက်ခဲ့ဖူးတယ်
သူ့ရဲ့ဖြစ်အံ့ဆဲ နှလုံးရပ်တန့်မှုအတွက်
ကိုယ့်ကိုယ်ကိုနဲ့ ကိရိယာတွေကို ပြင်ဆင်နေတုန်း
လူနာအား ရင်ဆိုင်ရတော့မယ့်သေခြင်း အကြောင်းကို စပြောမိလိုက်တယ်
ကျွန်တော့ အသံအနေအထားနဲ့ ကိုယ်ဟန် အမူအရာအရ သူကသိနေပါပြီ
သူ့ရင်ဘတ်ပေါ် နှလုံးရှော့ရိုက်တဲ့ အပြားကို တင်ပေးလိုက်ကာ
နောက်ဖြစ်လာမယ့်ဟာကို ပြင်ဆင်နေစဉ်
ကျွန်တော့မျက်လုံးကိုကြည့်ပြီး သူပြောလိုက်တာက
"အချိန်ကို ကိုယ့်အတွက် သုံးခဲ့မှုအစား
ငါ့မြေးလေးတွေ၊ သားလေးတွေနဲ့ ပိုပြီး ကုန်ဆုံးချင်လိုက်တာ" တဲ့လေ
ရှောင်လွဲမရနိုင်တဲ့ သေခြင်းတရားနဲ့ ရင်ဆိုင်လိုက်ရတော့
သူလိုချင်တာက ခွင့်လွတ်မှုပါပဲ။
ကျွန်တော်လေ့လာမိတဲ့ ဒုတိယပုံစံကတော့
သတိရမှုအတွက် လိုအပ်ချက်ပါ။ ။
ကျွန်တော့အတွေးထဲမှာ သတိရဖို့ပဲဖြစ်ဖြစ်
သူတို့ချစ်တဲ့လူတွေရဲ့ အတွေးများထဲမှာဖြစ်ဖြစ်
သူတို့ဆက်ပြီး ရှင်သန်နေဦးမှာကို ခံစားမိဖို့လိုပါတယ်။
သူတို့ချစ်ကြသူတွေရဲ့ ၊ ဒါမှမဟုတ် ကျွန်တော်ကိုယ်တိုင်၊ ကျွန်တော့အဖွဲ့သားတွေရဲ့
နှလုံးသားတွေထဲမှာ၊ အတွေးတွေထဲမှာ
သူတို့ ထာဝရ အသက်ရှင်လျက် ရှိနေမှာကို သူတို့ လိုအပ်ပါတယ်။
ကျွန်တော့မျက်လုံးတွေကိုကြည့်ပြီး "ကျုပ်ကို သတိရမှာလား"လို့
မေးတဲ့ လူနာကို ကျွန်တော့မှာ ကြုံတွေ့ခဲ့ရတာ အကြိမ်ကြိမ်ပါပဲ။
လေ့လာမိတဲ့ နောက်ဆုံးပုံစံကတော့ ကျွန်တော့ကို
နှလုံးသားကို အသဲကို အနက်ရှိုင်းဆုံး ထိခိုက်စေခဲ့ပါတယ်
သေခါနီးလူတွေဟာ သူတို့ဘဝဟာ အဓိပ္ပါယ်ရှိခဲ့တာကို သိဖို့လိုပါတယ်
အဓိပ္ပါယ်မဲ့ လုပ်ရပ်တွေမှာ သူတို့ဘဝ မဖြုန်းတီးခဲ့ဘူး
ဆိုတာကို သိဖို့လိုပါတယ်
အဲဒါကိုတော့ ကျွန်တော့အလုပ်သက်တမ်း ခပ်စောစောပိုင်းမှာ နားလည်လာခဲ့တာပါ
ဖုန်းခေါ်လာတာ တစ်ခုကိုဖြေလိုက်တယ်။
ကားတစ်စီးထဲမှာ အပြင်းအထန် ပိညှပ်ခံနေရတဲ့
အသက် ၅၀ နှောင်းပိုင်း မိန်းမတစ်ယောက်ပါ။
သူမဟာ မြင့်မားတဲ့အဟုန်နဲ့ ဘေးမှ အတိုက်ခံခဲ့ရတာပါ
သေရေးရှင်ရေး ပြင်းထန်လှတဲ့ အခြေအနေမှာပါ။
သူမကို မီးသတ်ဌာနက ကားထဲကဆွဲထုတ်တုန်း၊
ကျွန်တော် သူ့ကိုစပြီးပြုစုဖိဖို့ အထဲကို ဝင်လိုက်တယ်။
ကျွန်တော်တို့ စကားပြောတုန်း သူမပြောလိုက်တာက
"ကျွန်မ ဘဝမှာလုပ်ချင်တာတွေ အများကြီးရှိသေးတယ်" တဲ့
ကမ္ဘာပေါ်မှာ သူမရဲ့အမှတ်အသား မချန်ခဲ့ရသေးဘူးလို့ ခံစားနေရတယ်။
နောက်ထပ်ပြီး ပြောတော့ သူမဟာ
မွေးစာကလေး၂ယောက်ရဲ့ အမေဖြစ်နေတယ်။
၂ယောက်စလုံးက ဆေးကျောင်း တက်တော့မှာလေ။
သူမသာ မရှိခဲ့ရင်
အဲဒီကလေး၂ယောက် ဆေးကျောင်းကို
တက်နိင်ခဲ့လို့ ဆရာဝန်တွေအဖြစ်နဲ့
အသက်တွေကို ကယ်နိူင်ခဲ့မှာ မဟုတ်ဘူးလေ။
သူမကို ကားထဲက ဆွဲထုတ်ဖို့
၄၅ မိနစ်ကြာခဲ့တယ်။
ဒါပေမဲ့ သူမကို မထုတ်နိုင်သေးခင် ဆုံးသွားခဲ့တယ်။
ရုပ်ရှင်တွေထဲမှာ ခင်ဗျားတို့လည်း တွေ့မြင်ခဲ့ကြမှာ ဆိုတာယုံပါတယ်
အပြင်းအထန်ထိတ်လန့်ရတဲ့ အဲဒီနောက်ဆုံးကာလတွေမျိုး
မြင်ခဲ့ကြရမှာပါ။
ကျွန်တော်နားလည်လိုက်တာက အခြေအနေတွေက ဘယ်လိုပဲဖြစ်ဖြစ်
အများအားဖြင့် ငြိမ်းချမ်းခြင်းနဲ့ လက်ခံခြင်းကို တွေ့ရပါတယ်၊
ဒါက မပြောပလောက်တာလေးတွေ၊ မပြောပလေက်တဲ့ ကာလလေးတွေပါ။
လောကထဲကို ခင်ဗျားယူလာတဲ့ မဖြစ်စလောက်လေးတွေဟာ ခင်ဗျားကို
ဒီနောက်ဆုံး တဒင်္ဂလေးတွေမှာ ငြိမ်းချမ်းမှုကို ပေးတယ်ဆိုတာပါ။
ကျေးဇူးတင်ပါတယ်
(လက်ခုပ်သံများ)